Арчада бер аучы үрдәк дип иптәшенә аткан 

	9 ноябрьдә аучылар Казансу елгасы буйлап әлегә китәргә өлгермәгән үрдәкләрне куып йөри. Бер аучы атып та җибәрә, әмма ядрәләр үрдәккә түгел, ә иптәшенә эләгә. Хәсрәт аучы бу көнне үрдәк түгел, ә яралы иптәшен алып кайта. 	 Анысы хәзерге вакытта Арча хастаханәсендә ята, дип хәбәр итә "Арча хәбәрләре". — Мылтык — уенчык түгел, аның белән сак эш итәргә кирәк, — ди районара аучылык инспекторы Илһам Галимҗанов. — Моннан соң без дә таләпләрне көчәйтәчәкбез. 
	---	
Матбугат.ру

	№ --- | 11.11.2015	


